text: 19-årig kvinde fundet i god behold efter 14 dages fravær
  11 december 2017 kl. 13.30
  En 19-årig somalisk kvinde forlod for en uge siden sin bopæl i Snaptun og er ikke set siden. Politiet ønsker borgernes hjælp til at finde hende.
  Opdatering: ​Sydøstjyllands Politi efterlyste den 11. december den 19-årige kvinde Hodan Abdi Rahman Maxamud fra Snaptun. Hun er nu fundet i god behold, oplyser Sydøstjyllands Politi mandag aften den 18. december.
  Mandag eftermiddag efterlyser Sydøstjyllands Politi den 19-årige Hodan Abdi Rahman Maxamud.
  Den 4. december klokken 10 forlod hun sin families bopæl i Snaptun nord for Juelsminde. Det vides ikke hvorfor.
  Hodan Maxamud kom til Danmark den 25. november i år fra Somalia, hvor hun blev familiesammenført med sin mor og søster i Snaptun.  Ifølge politiets oplysninger har hun ingen venner eller bekendte i Danmark. Desuden taler hun kun somalisk.
  Politiet ønsker borgernes hjælp til af finde den forsvundne kvinde.
  Har du oplysninger i sagen, eller har du set Hodan Maxamud, kan Sydøstjyllands Politi kontaktes på 1-1-4. 
  Mandag aften har Sydøstjyllands Politi ikke noget nyt i sagen, de håber derfor stadig på, at folk vil henvende sig, hvis de ved noget i sagen.
  Signalement
  Beskrives som 165 cm høj.Almindelig af bygning.Hun var iført en beige dynejakke, rød kjortel og mørkeblå cowboybukser.Hun bærer hovedbeklædning.
  
  